|  |  |  |  |  |
| --- | --- | --- | --- | --- |
| Številka: | 43001-94/2020-19 |  | oznaka naročila: | A-51/21 G  |
| Datum: | 02.08.2021 |  | MFERAC: | 2431-20-000511/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Rekonstrukcija ceste Spodnja Idrija s kolesarsko stezo** |

**JN004727/2021-B01 - A-51/21; datum objave: 12.07.2021**

**Datum prejema: 02.08.2021   08:09**

**Vprašanje:**

Pozdravljeni,

Naročnika prosimo, da popravi pogodbo sklenjeno z Direkcija RS za infrastrukturo na način, da bo usklajena s pogodbo sklenjeno z Občina Idrija tako, da bo tudi ta vsebovala člen z možnostjo podaljšanja pogodbenega roka.

Naročnika dodatno opozarjamo, da se bodo dela izvajala na območju, ki je vremensko lahko nepredvidljivo in vremenske razmere lahko privedejo do onemogočanja izvedbe del, na kar izvajalec nima vpliva.

Posebne gradbene uzance v 41. členu zajemajo razloge, kdaj lahko izvajalec upravičeno prosi za podaljšanje in sicer:
1) naravni dogodki (požar, poplava, potres, izjemno slabo vreme, nenavadno za letni čas in za kraj, v katerem se dela izvajajo ipd.);
2) ukrepi, določeni z akti pristojnih organov;
3) okoliščine, ki so nastale po sklenitvi pogodbe in jih izvajalec ni mogel preprečiti, odpraviti in se jim tudi ne izogniti;
4) nepredvidljive fizične razmere, kot so pogoji za izvajanje del v zemlji ali vodi, ki niso bile predvidene s projektno dokumentacijo;
5) druge fizične ovire, na katere izvajalec naleti na gradbišču;
6) arheološke najdbe in grobišča;
7) s strani naročnika povzročena sprememba organizacije dela ali gradbišča;
8) zamuda pri uvedbi izvajalca v delo;
9) ravnanje naročnika iz uzance 69;
10) zamuda pri dobavi opreme, če jo nabavlja naročnik ali tisti, ki ga je ta določil;
11) nepredvidena dela, za katera izvajalec ob sklenitvi pogodbe ni vedel, niti je mogel vedeti, da se morajo izvesti;
12) več dela, ki presegajo 10 % količine, predvidene v dokumentu, iz katerega so razvidne količine in vrste posameznih del, ki sta jih pogodbenika ob sklenitvi pogodbe predvidela (npr. popis del);
13) dodatna dela;
14) ovire, ki so posledice naročnikove kršitve obveznosti iz 40.uzance

Hvala za razumevanje

**Odgovor:**

Naročnik je objavil spremenjene vzorce pogodb z naročnikoma DRSI in Občino Idrija.